Se celebra el Concert de Nadal d'Alaquàs
27/12/2005 13:21:00

# Se celebra el Concert de Nadal d'Alaquàs

*   27/12/2005 13:21:00
*   [Imprimir](#)
*   Compartir
*    https://www.alaquas.org/documento.asp?id\_do=9723

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9723%2F0&title=Ajuntament%20d%27Alaqu%C3%A0s.%20Premsa.Se%20celebra%20el%20Concert%20de%20Nadal%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9723/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9723/9723_Form_4.jpg)](https://www.alaquas.org/ficheros/documentos/2005/2/9723/9723_Form_10.jpg "<a href='https://www.alaquas.org/ficheros/documentos/2005/2/9723/9723_Form_10.jpg' target=_blank><i class='fa fa-external-link' aria-hidden='true'></i>.Se celebra el Concert de Nadal d'Alaquàs</a>")

L'Escolania de la Mare de Déu de L'Olivar, el Cor de Cambra Mestral i l'Orfeó Polifònic d'Alaquàs van actuar el divendres a l'Auditori Nou

El passat divendres 23 de desembre va tindre lloc la tercera edició dels Concerts de Nadal que ofereixen conjuntament els tres cors d'Alaquàs. L'Escolania de la Mare de Déu de L'Olivar, el Cor de Cambra Mestral i l'Orfeó Polifònic d'Alaquàs van actuar a les 22:30 hores a l'Auditori Nou. Clau de Nadal és el nom d'aquest espectacle, on mitjançant la música els cors de la ciutat van  voler celebrar el Nadal junt als veïns i veïnes del municipi.

Abans del començament del concert va tindre lloc el lliurament dels premis de la V edició del Concurs de Betlems d'Alaquàs. L'Alcalde d'Alaquàs, Jorge Alarte, i la Regidora de Cultura i Educació, Elvira García, van ser els encarregats de lliurar els guardons.

Enguany han participat un total de set betlems. Els participants han estat: Joan Ramon Esteve, Falla Buenos Aires, CP González Gallarza, Francesc Martínez, CP Vila d'Alaquàs, Carnisseria Miguel i Antonia i Juan Francisco Sánchez. El jurat qualificador, format per Marci Jurado, representant de l'Associació l'Oroneta, Mª Dolores Vilar, representant de l'associació [Mistel@olivar.som](mailto:Mistel@olivar.som), el dissenyador Ángel Martínez i l'artista plàstic Iván García van decidir atorgar quatre premis.

En la categoria d'infantils va estar premiat el betlem del xiquet Joan Ramon Esteve. En la categoria de majors van aconseguir premi el CP Vila d'Alaquàs, la Carniseria Miguel i Antonia  i Juan Francisco Sánchez.

A continuació va tindre lloc el concert. El primer grup en actuar va ser l'Escolania de la Mare de Déu de l'Olivar, que va obsequiar al públic assistent amb onze cançons pròpies d'aquestes dates: Fa fred, Toquen a glòria, Un pastoret de muntanya, Nana, Joia en el món!, Deck the halls, Els àngels a la glòria, La veu de les campanes, El desembre congelat, La pastora Caterina i Gingle bells. L'Escolania de la Mare de Déu de l'Olivar va nàixer com una forma de plasmar el sentiment religiós i vocacional a la Mare de Déu. Està composta per alumnes de l'escola de la Mare de Déu de l'Olivar. Els orígens d'aquesta agrupació els trobem a l'any 2002, quan començà a plasmar-se la idea d'un grup vocal format per xiquets i xiquetes que poguera animar la litúrgia i oferir a la patrona d'Alaquàs la seua veu. La seua presentació oficiosa va tindre lloc a la missa de fi de curs de 2001/02 i, a continuació, en unes obres a dues veus. Però la seua presentació oficial va ser al Concert de Nadal de 2002, en el qual esterenaren l'uniforme. En l'actualitat està formada per 20 components d'una edat que oscila entre els 10 i els 16 anys.

L'espectacle va continuar amb les veus del Cor de Cambra Mestral que interpretaren l'obra La Bomba del gènere de les ensalades de Mateu Fletxa (s. XVI). Aquestes obres són composicions de caràcter burlesc sobre text sagrat o més habitualment profà, de moda a la península ibèrica durant el segle XVI. Caracteritzades per l'ampli ús d'elements melòdics populars, elaborades de manera contrapuntística i alternades amb parts lliurement inventades pel compositor. Van ser en el seu origen un gènere poètic, més tard, aquest terme designà les obres musicals religioses destinades a celebrar el Nadal en les capelles de les esglésies d'Espanya. La trama de l'obra consisteix a plantejar un problema que posa en perill els personatges de l'acció. Aquests demanen ajuda a la Mare de Déu i, com a regal, Maria dóna llum el seu fill Jesús _el Salvador_. Finalment, amb gran alegria, els personatges celebren l'esdeveniments desitjant unes bones pasqües a tots els presents.

Després li va tocar el torn a l'Orfeó Polifònic d'Alaquàs, dirigit per Cayetano Taberner. L'agrupació va oferirar al públic assitent les nadalenques: En la más fría noche, Ya viene la vieja, Esta noche caballeros, En Belén tocan a fuego, Mi estrella eres tu, Riu, riu, chiu, Velo que bonito. Aquesta agrupació musical té els seus orígens en 1966. En 1967 es presenta oficialment com a conjunt coral i participa en el certamen d'agrupacions corals de Sagunt aconseguint el 3r premi. És a partir d'aquest moment quan inicia una sèrie de concerts per la província de València recollint grans èxits. En l'actualitat, l'Orfeó Polifònic d'Alaquàs compta amb un palmarés de més de 300 obres que abraça des de la polifonia clàssica fins a la cançó popular passant per les havaneres, música sacra, etc.

Per finalitzar el concert, totes les agrupacions van cantar conjuntament la nadala Santa Nit.